مختار بیگم

مختار بیگم  (پیدائش: 1911ء — وفات: 25 فروری، 1982ء) پاکستان کے سے تعلق رکھنی والی مشہور کلاسیکی گلوکارہ تھیں۔ وہ مشہور ڈراما نویس و شاعر آغا حشر کاشمیری کی بیوی تھیں۔ ان کے شاگردوں ان کی چھوٹی بہن فریدہ خانم، نسیم بیگم اور اداکارہ رانی شامل تھیں۔

 حالات زندگی 
مختار بیگم 1911ء کو امرتسر، صوبہ پنجاب (برطانوی ہند) میں پیدا ہوئیں۔ ان کے والد غلام محمد موسیقی کے بڑے دلدادہ تھے اور خود بھی بہت اچھا ہارمونیم بجاتے تھے۔ انھوں نے مختار بیگم کو کلاسیکی موسیقی کی تربیت دلوانے کے لیے پٹیالہ گھرانے کے مشہور موسیقار استاد عاشق علی خان کی شاگردی میں دے دیا۔ بعد ازاں مختار بیگم نے استاد اللہ دیا خان مہربان، استاد فتوخان، پنڈت شمبھو مہاراج اور پنڈت مچھو مہاراج سے بھی اکتساب فیض کیا۔ وہ ٹھمری، دادرا اور غزل گائیکی میں یکساں عبور رکھتی تھیں۔ ان کے فن کے عقیدت مندوں میں ملکہ ترنم نورجہاں بھی شامل تھیں۔ص 524، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

مختار بیگم کی شادی آغا حشر کاشمیری کے ساتھ ہوئی تھی۔ مختار بیگم سے تربیت پانے والے فنکاروں میں ان کی چھوٹی بہن فریدہ خانم، نسیم بیگم اور اداکارہ رانی شامل ہیں۔آغا حشر کاشمیری اور مختار بیگم، ڈاکٹر آر کے تمیری، کشمیری پنڈت نیٹ ورک

 وفات 
مختار بیگم 25 فروری 1982ء کو کراچیمیں وفات پاگئیں۔ وہ کراچی میں سوسائٹی کے قبرستان میں آسودۂ خاک ہیں۔

 حوالہ جات 

زمرہ:1911ء کی پیدائشیں
زمرہ:1982ء کی وفیات
زمرہ:امرتسر کی شخصیات
زمرہ:پاکستانی غزل گائیک
زمرہ:پاکستانی گلوکارائیں
زمرہ:پاکستانی مسلم شخصیات